
Honorarsatser – sentrale styringsorgan   -  kap. 4.7


4.7   honorering i sentrale styringsorgan 

–  Honorering studenter og eksterne representanter

I henhold til Statens personalhåndbok , kap 10.14.2, II Utbetaling av godtgjøring  står det følgende:

”Utvalgsgodtgjøring er definert som honorar og ikke betaling for tjeneste. Det kan derfor ikke beregnes merarbeidsavgift eller noen form for avgift som kommer i tillegg til selve godtgjøringen. Den inngår ikke i feriepengegrunnlaget og er heller ikke pensjonsgivende. 

Godtgjøringen er personlig og den skal derfor ikke utbetales til firma eller til et eventuelt kontorfellesskap.

Utvalgsgodtgjøring utbetales ikke ved sykdom eller annet fravær.

Godtgjøringen kommer i tillegg til ordinær lønn. Tid til utvalgsarbeidet skal ikke innarbeides/trekkes i fleksitiden.”

4.7.1 Universitetsstyret

Høgskolerådet behandlet i møte 15.02. 2001, sak 7/2001, godtgjøring til eksterne medlemmer i universitetsstyret (tidligere HS-medlemmer).  

Universitetsstyret behandlet i møte 25.09. 2003, sak 147/2003, honorering av studentrepresentanter i sentrale styringsorgan ved UMB.

Eksterne styremedlemmer 

Eksterne representanter i universitetsstyret honoreres med en timesats som tilsvarer lønnstrinn 45 i  

20 % stilling i henhold til Hovedtariffavtalen i staten. Det skal ikke utbetales feriepenger. 

Studenter 

Studentrepresentanter i universitetsstyret honoreres med en timesats som tilsvarer lønnstrinn 45 i  

20 % stilling i henhold til Hovedtariffavtalen i staten. Det skal ikke utbetales feriepenger. 

4.7.2 Instituttstyret

Universitetsstyret behandlet saken i møte 08.12.05, sak 199/05, om honorering av studenter og eksterneksterne styremedlemmer (ikke UMB-tilsatte) i instituttstyrene. Virkningstidspunkt ble satt til 01.08.2005.

Eksterneksterne styremedlemmer 

Eksterneksterne representanter i instituttstyrene honoreres i henhold til statens satser for utvalgsgodtgjøring for øvrige medlemmer, kap. 10.14.2 i Statens personalhåndbok. (Eksternekstern tilsier at styremedlemmet ikke er ansatt ved UMB).

Pr 01.01.07 er satsen kr 295,- kr pr medgått møtetime, samt en time forberedelse pr møtetime. 

Det skal ikke betales feriepenger. 

Studenter - Instituttstyret

Studentrepresentanter i instituttstyrene honoreres med kr 146,40 pr medgått møtetime pr 01.07. 2007, samt en time forberedelse pr møtetime. 

For å kunne korrigere satsen senere, er satsen for studentpraksis for 4. års student i dette kapitel  4.3.1  benyttet. Timesatsen er videre påplusset på feriepenger, slik at feriepenger er innregnet i satsen, og det ikke skal derfor ikke betales feriepenger spesielt. 

4.7.3 Studenter – i andre sentrale styringsorgan

Universitetsstyret behandlet i møte 25.09.2003, sak 147/2003, honorering av studentrepresentanter i sentral styringsorgan ved UMB.

Følgende utvalg var nevnt i vedtaket: Styrets klagenemnd, Studienemnda, Læringsutvalget og Forskningsnemnda. 

Studentrepresentanter honoreres med kr 146,40 pr medgått møtetime pr 01.07.2007, samt to timer forberedelse pr møte. 

For å kunne korrigere satsen senere, er satsen for studentpraksis for 4. års student i dette kapitel  4.3.1  benyttet. Timesatsen er videre påplusset på feriepenger, slik at feriepenger er innregnet i satsen, og det ikke skal derfor ikke betales feriepenger spesielt. 

